Ingen bundvending, intet iltsvind og ingen døde fisk. Det danske sommervejr har i år været flink ved mariagerfjord. Selvom det så skidt ud i maj. - Den varme forsommer lovede ikke godt, men fjorden er blevet reddet af den lidt kølige sommer og har det godt nok, siger Ole Guldberg, formand for Danmarks Naturfredningsforening ved Mariager Fjord De positive tendenser skal fastholdes. Derfor har Mariagerfjord Kommune skærpet de standardkrav, som miljøministeren ellers har fastsat for landbrugets udledning af kvælstof. Helt i tråd med Naturfredningsforeningens ønsker - Vi så jo helst at antallet af husdyr blev bragt ned omkring fjorden, siger Ole Guldberg Fremover må landmænd, der vil have flere køer og grise i staldene, ikke udlede mere end 12 kilo kvælstof per hektar. En skærpelse fra de 17,5 kilo som miljøministerens standardkrav lyder på. I Naturfredningsforeningen ser de kommunens beslutning som en nødvendighed. Hvis miljøministeren omgør kommunens beslutning - og fastholder standardkravene, kan ministeren vente hård modstand. - Hvis vi synes at udvidelse af enkelte husdyrbrug vil belaste fjorden, så vil vi kæmpe imod de udvidelser, siger Ole Guldberg Fjordens positive tilstand kan opleves ved selvsyn både fra vandkanten og i træskibe, når Fjordens dag løber af stabelen på søndag.

Opsummering:
Mariager Fjord har det godt. Den tilstand skal bevares. Derfor har politikerne i Mariagerfjord kommune besluttet at skærpe de standardkrav som miljøministeren ellers har sat for udledning af kvælstof til fjorden. Til stor glæde for Danmarks Naturfrednings